Departement Charente-Maritime

D'Charente-Maritime (17) ass e franséischt Departement, an der Regioun Nei-Aquitaine. Geschicht D'Departement gouf ënner der Franséischer Revolutioun de 4. Mäerz 1790, wéi am Gesetz vum 22. Dezember 1789 virgesinn, gegrënnt, an zwar aus de fréiere Provënzen Aunis a Saintonge. Bis de 4. September 1941 huet d'Departement Charente inférieure geheescht. Geographie D'Charente-Maritime grenzt un d'Departementer Gironde, Charente, Deux-Sèvres a Vendée. Seng héchst Plaz ass op 173 Meter am Bois de Chantemerlière an der Gemeng Contré, am Nordoste vum Departement. Zum Departement gehéieren d'Inselen Île d'Oléron, Île de Ré, Île d'Aix an d'Île Madame. Véier Stréim fléissen duerch d'Departement a lafen an den Atlantik: D'Sèvre niortaise D'Charente D'Seudre D'Gironde, de gemeinsamen Estuaire vun der Garonne an der Dordogne. D'Haaptnieweflëss vun der Charente sinn d'Boutonne an d'Seugne. Am Departement gëtt et vill Suppen a Mueren, vun deenen de Marais poitevin deen och zum Deel an den Departementer Deux-Sèvres a Vendée läit, mat der Abtei Saint-Maixent, dee bekanntsten ass. Duerch d'Departement leeft d'TGV-Linn Poitiers - La Rochelle mat zwou Garen um Territoire vum Departement, an zwar zu La Rochelle an zu Surgères. Un d'Stroossennetz ass d'Charente-Maritime ugeschloss iwwer d'Autobunn A10, déi vu Paräis iwwer Saintes op Bordeaux féiert, an d'A837, vu Saintes op Rochefort. Um Spaweck